Ahmasvesi

Ahmasvesi on entinen merenlahti, nykyinen järvi Uudessakaupungissa ja pieneltä osin Vehmaalla.

Ahmasvesi laskee mereen Raumanojan ja pienen Sannasveden kautta. Järveen tulee ajoittain murtovettä merestä. Lasku-uomaa ruopattiin 1950-luvulla.

Järvessä on edelleen useita murtovesilajeja, muun muassa merinäkinruoho. Ahmasveden pohjoisosa sekä läheinen Alhontaanjärvi kuuluvat Ahmasvesi-nimiseen, 259 hehtaarin laajuiseen Natura 2000 -alueeseen. Ahmasveteen on istutettu vuonna 2020 madetta. Linnustoltaan alue on arvokas. Ahmasvedellä pesivät muun muassa kuikka, härkälintu, kyhmyjoutsen, haapana, sinisorsa, punasotka, telkkä, pikkulokki, kalatiira ja rantasipi.

Lähteet 

Uudenkaupungin järvet
Vehmaan luonto
Lokalahti
Raumanojan vesistö
Suomen tärkeät lintualueet